มันหายใจเเล้วรู้สึกเหมือนว่าไม่สบายอ่ะครับ เหมือนหายใจเเล้วรู้สึกแปลกๆ เเต่ไม่มีอาการตัวร้อน ปวดหัวเลยนะครับ เป็นมา 4-5วันเเล้วครับ
สวัสดีค่ะ แนะนำให้ลองวัดอุณหภูมิร่างกายดูให้แน่นอน โดยควรวัดดูบ่อยๆหากวัดได้ต่ำกว่า 37 องศาเซลเซียส ก็แสดงว่าไม่มีไข้ ดังนั้น อาการที่เป็นอยู่ จึงไม่ได้เกิดจากการมีไข้ และหากยังไม่มีอาการอื่นๆ อะไรผิดปกติ ก็ให้สังเกตอาการไปก่อนค่ะ การที่รู้สึกไม่สบาย อาจเกิดจากสาเหตุอื่นๆ ก็ได้ เช่น การดื่มน้ำน้อย พักผ่อนไม่เพียงพอ นอนดึก ทำงานหนักไป ออกกำลังกายมากไป การตากแดดนาน อากาศมีฝุ่นละอองหรือควันมาก เป็นต้น ดังนั้น ก็ควรดื่มน้ำเปล่ามากๆ ให้ได้วันละ 2-3 ลิตร ไม่นอนดึก งดทำงานหนักและการเล่นกีฬาต่างๆ ไปก่อน ทานอาหารทีมีประโยชน์ งดการดื่มแอลกอฮอล์ ไม่สูบบุหรี่หรืออยู่ใกล้ผู้ที่สูบบุหรี่ หลีกเลี่ยงการอยู่ในที่ที่มีฝุ่นละอองมาก เป็นต้น